
ΑΝΑΚΟΙΝΩΣΗ
Ε.Σ.Α.μεΑ.: Δωρεάν κλιματιστικά σε ευάλωτα νοικοκυριά του Δ. Αθηναίων    
Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) δημοσιεύει την Πρόσκληση του Δήμου Αθηναίων για τη δωρεάν διάθεση 100 κλιματιστικών σε ευάλωτα νοικοκυριά του Δήμου Αθηναίων. Η καταληκτική ημερομηνία υποβολής αιτήσεων είναι Κυριακή 19/07/2026. Μοριοδοτούνται οι οικογένειες με μέλος που έχει αναπηρία, χρόνια ή/και σπάνια πάθηση, με πιστοποιημένο ποσοστό αναπηρίας τουλάχιστον 50%.
«Ο Δήμος Αθηναίων, μέσω της ΔΑΕΜ Α.Ε. και της Αναπτυξιακής Αθήνας, και την υποστήριξη του Γραφείου Αντιμετώπισης Ενεργειακής Φτώχειας (ΓΑΕΦ), προχωρά στη δωρεάν διάθεση εκατό (100) κλιματιστικών σε ευάλωτα νοικοκυριά του Δήμου Αθηναίων.
Η δράση στοχεύει:
Στη μείωση της ενεργειακής φτώχειας.
Στην προστασία των πολιτών από τα ακραία καιρικά φαινόμενα.
Στη βελτίωση των συνθηκών διαβίωσης.
Στην προώθηση ενεργειακά αποδοτικών λύσεων ψύξης και θέρμανσης.
Άρθρο 1 - Αντικείμενο
Θα διατεθούν συνολικά εκατό (100) ενεργειακά αποδοτικά κλιματιστικά σε επιλεγμένους δικαιούχους χωρίς καμία οικονομική επιβάρυνση.
Η παροχή περιλαμβάνει:
Προμήθεια συσκευής από τον δικαιούχο
Μεταφορά από το εμπορικό κατάστημα
Εγκατάσταση κλιματιστικού από πιστοποιημένο τεχνικό
Εγκατάσταση μετρητή κατανάλωσης ηλεκτρικής ενέργειας (υπό τεχνικές προϋποθέσεις) από πιστοποιημένο τεχνικό.
Η δράση αφορά μία (1) συσκευή ανά νοικοκυριό.
Άρθρο 2 - Δικαιούχοι
Δικαίωμα υποβολής αίτησης έχουν φυσικά πρόσωπα που:
Είναι δημότες του Δήμου Αθηναίων
Κατοικούν μόνιμα στον Δήμο Αθηναίων
Πληρούν τα εισοδηματικά κριτήρια της πρόσκλησης.
Κάθε νοικοκυριό δύναται να υποβάλει μία (1) αίτηση.
Άρθρο 3 - Υποβολή αιτήσεων
Οι αιτήσεις υποβάλλονται αποκλειστικά ηλεκτρονικά στην πλατφόρμα: https://klimatistika.cityofathens.gr/
Η καταληκτική ημερομηνία υποβολής αιτήσεων είναι Κυριακή 19/07/2026.
Άρθρο 4 - Απαιτούμενα δικαιολογητικά
Οι ενδιαφερόμενοι υποβάλλουν:
Πρόσφατο εκκαθαριστικό σημείωμα (εισοδήματα 2025), από το οποίο προκύπτει το ετήσιο οικογενειακό εισόδημα.
Πιστοποιητικό οικογενειακής κατάστασης, από το οποίο προκύπτει η σύνθεση της οικογένειας (τέκνα, μονογονεϊκή οικογένεια, πολυτεκνία).
Πρόσφατο (2026) λογαριασμό παρόχου ηλεκτρικής ενέργειας.
Υπεύθυνη Δήλωση (μέσω gov.gr) ότι κατοικούν μόνιμα στον Δήμο Αθηναίων, τα στοιχεία που δηλώνουν είναι αληθή και αποδέχονται τους όρους της πρόσκλησης.
Αντίγραφο σε ισχύ της Γνωστοποίησης Αποτελέσματος Πιστοποίησης Αναπηρίας (Γ.Α.Π.Α.) από το ΚΕ.Π.Α. ή Κάρτα Αναπηρίας, από τα οποία να προκύπτει συνολικό ποσοστό αναπηρίας τουλάχιστον 50%.
Άρθρο 5 - Κριτήρια αξιολόγησης
Η επιλογή γίνεται με μοριοδότηση.
Α. Εισόδημα
Οικογενειακό εισόδημα	Μόρια
έως 10.000 €	60
10.001–15.000 €	45
15.001–20.000 €	30
20.001–25.000 €	15

Β. Οικογενειακή κατάσταση
Κριτήριο	Μόρια
κάθε προστατευόμενο τέκνο (έως 3)	5
πολύτεκνη οικογένεια (>3 τέκνα)	20
μονογονεϊκή οικογένεια	15

Γ. Πρόσθετα κοινωνικά κριτήρια
Κριτήριο	Μόρια
Μέλος νοικοκυριού άνω των 75 ετών	10
Τέκνο ηλικίας έως 24 μηνών κατά την ημερομηνία υποβολής της αίτησης	10
Οικογένειες με μέλος που έχει αναπηρία, χρόνια ή/και σπάνια πάθηση, με πιστοποιημένο ποσοστό αναπηρίας τουλάχιστον 50%.	10
Κύρια κατοικία εντός της περιοχής παρέμβασης του ASCEND (5ο Δημοτικό Διαμέρισμα)	10

Σε περίπτωση ισοβαθμίας, προηγείται το νοικοκυριό με το χαμηλότερο οικογενειακό εισόδημα. Αν εξακολουθεί να υπάρχει ισοβαθμία, λαμβάνεται υπόψη ο μεγαλύτερος αριθμός προστατευόμενων τέκνων ή/και ευάλωτων μελών του νοικοκυριού.
Άρθρο 6 - Διαδικασία αξιολόγησης
Μετά τη λήξη της προθεσμίας:
Ελέγχονται τα απαιτούμενα δικαιολογητικά.
Πραγματοποιείται η μοριοδότηση σύμφωνα με τα κριτήρια της πρόσκλησης.
Συντάσσεται πίνακας κατάταξης και ενημερώνονται οι δικαιούχοι.
Σε περίπτωση ισοβαθμίας, προηγείται το νοικοκυριό με το χαμηλότερο οικογενειακό εισόδημα. Αν εξακολουθεί να υπάρχει ισοβαθμία, λαμβάνεται υπόψη ο μεγαλύτερος αριθμός προστατευόμενων τέκνων ή/και ευάλωτων μελών του νοικοκυριού.
Άρθρο 7 - Υποχρεώσεις δικαιούχων
Οι δικαιούχοι υποχρεούνται:
Να αποδεχθούν την εγκατάσταση.
Να χρησιμοποιούν τον εξοπλισμό στην κύρια κατοικία τους.
Να επιτρέψουν τυχόν επιτόπιο έλεγχο εφόσον απαιτηθεί από το έργο ASCEND.
Άρθρο 8 - Προστασία προσωπικών δεδομένων
Τα προσωπικά δεδομένα θα υποβληθούν σε επεξεργασία σύμφωνα με τον Γενικό Κανονισμό Προστασίας Δεδομένων (ΕΕ 2016/679) και την ελληνική νομοθεσία αποκλειστικά για τους σκοπούς της παρούσας δράσης.
Χρηματοδότηση
Η δράση χρηματοδοτείται από το ευρωπαϊκό έργο ASCEND – Accelerating poSitive Clean ENergy Districts, το οποίο υλοποιείται στην Αθήνα με τη συμμετοχή του Δήμου Αθηναίων, της ΔΑΕΜ Α.Ε. και των εταίρων του έργου». 


Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: www.esaea.gr ή www.esamea.gr.

